ഇന്ത്യയിലെ വിദേശ പൗരന്മാര്ക്കും ഇനി കൊറോണ പ്രതിരോധ വാക്സിന് ഉത്തരവുമായി കേന്ദ്ര ആരോഗ്യമന്ത്രാലയം ന്യൂഡല്ഹി : ഇന്ത്യയില് താമസിക്കുന്ന വിദേശ പൗരന്മാര്ക്കും കൊറോണ പ്രതിരോധ വാക്സിന് സ്വീകരിക്കാം. ഇതുമായി ബന്ധപ്പെട്ട് കേന്ദ്ര ആരോഗ്യമന്ത്രാലയം ഉത്തരവിറക്കി. വാക്സിനായി കൊവിന് പോര്ട്ടല് വഴിയാണ് രജിസ്റ്റര് ചെയ്യേണ്ടത്. വിദേശികള്ക്ക് രജിസ്ട്രേഷനായി അവരുടെ പാസ്പോര്ട്ട് തിരിച്ചറിയല് രേഖയായി ഉപയോഗിക്കാം. ഒരിക്കല് പോര്ട്ടലില് രജിസ്റ്റര് ചെയ്താല് സ്ലോട്ട് ലഭിക്കുമെന്നും സര്ക്കാര് അറിയിച്ചു. വിദേശ രാജ്യങ്ങളില് നിന്നും നിരവധി പേരാണ് രാജ്യത്തെ വിവിധയിടങ്ങളില് പ്രത്യേകിച്ച് നഗരങ്ങളില് താമസിക്കുന്നത്. ഇവരില് കൊറോണ വ്യാപിക്കുന്നത് തടയാനാണ് വാക്സിന് നല്കാന് തീരുമാനിച്ചത്.